CELEX: 62018TN0408
Language: fi
Date: 2018-07-03 00:00:00
Title: Asia T-408/18: Kanne 3.7.2018 – Aristoteleio Panepistimio Thessalonikis v. EACEA

10.9.2018   
            
            
               FI
            
            
               Euroopan unionin virallinen lehti
            
            
               C 319/18
            
         
      Kanne 3.7.2018 – Aristoteleio Panepistimio Thessalonikis v. EACEA
      (Asia T-408/18)
      (2018/C 319/22)
      Oikeudenkäyntikieli: kreikka
      
         Asianosaiset
      
      
         Kantaja: Aristoteleio Panepistimio Thessalonikis (Thessaloniki, Kreikka) (edustaja: asianajaja S. Paliou)
      
         Vastaaja: Koulutuksen, audiovisuaalialan ja kulttuurin toimeenpanovirasto (EACEA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että 16.4.2018 päivätyssä veloitusilmoituksessa nro 3241804913 esitetty vastaajan vaatimus siitä, että kantaja maksaa takaisin osan tuesta, jonka se sai ENHSA-toimea varten, on perusteeton 77 169,78 euron osalta, ja toteaa, että tämä summa on tukikelpoinen meno
               
            
                  —
               
               
                  toteamaan, että 9.4.2018 päivätyssä veloitusilmoituksessa nro 3241804682 esitetty vastaajan vaatimus siitä, että kantaja maksaa takaisin osan tuesta, jonka se sai ARHCI-MUNDUS-toimea varten ja joka oli 28 976,83 euroa, on perusteeton, ja toteaa, että tämä summa on tukikelpoinen meno
               
            
                  —
               
               
                  velvoittamaan vastaajan maksamaan edellä mainitut määrät lakisääteisine korkoineen ja
               
            
                  —
               
               
                  velvoittamaan koulutuksen, audiovisuaalialan ja kulttuurin toimeenpanoviraston korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Aristoteleio Panepistimio Thessalonikis riitauttaa nyt käsiteltävällä kanteellaan EACEAn 16.4.2018 päivätyssä veloitusilmoituksessa nro 3241804913 esittämän 84 955,12 euron suuruisen maksuvaatimuksen, joka liittyy ENSHA-toimeen. Aristoteleio Panepistimio Thessalonikis riitauttaa myös maksuvaatimuksen, joka EACEA on esittänyt 9.4.2018 päivätyssä veloitusilmoituksessa nro 3241804682 ARCHI-MUNDUS-toimeen liittyvän 28 976,83 euron summan osalta.
      Kyseiset vaatimukset esitettiin sen jälkeen, kun EACEA oli suorittanut paikan päällä tarkastuksen kantajan tiloissa, kun EACEA kiisti niiden menojen todellisuuden, jotka koskivat kiinteämääräisiä päivärahoja, jotka liittyivät konferensseihin, jotka pidettiin ENHSA- ja ARCHI-MUNDUS-toimien puitteissa.
      Tässä asiayhteydessä kantaja vaatii Euroopan unionin yleistä tuomioistuinta toteamaan, että kahden edellä mainitun toimen puitteissa maksetut kiinteämääräiset päivärahat konferenssin niille osallistujille, jotka eivät puhu kreikan kieltä, ovat tukikelpoisia menoja.
      Aristoteleio Panepistimio Thessalonikis väittää, että EACEAn kiistämät menot ovat tukikelpoisia. Tämän vahvistaa aineisto, jonka kantaja toimitti EACEAlle paikan päällä pidetyssä tarkastuksessa ja sen jälkeisessä kirjeenvaihdossa.